《送嗣定西侯蒋公骥使襄府》
明代·程敏政

使节新持第一番，金貂光彩动襄樊。名传夙将家声远，恩重亲王礼意繁。

驿路晓星瞻北斗，江城秋色绕南辕。昔年羊杜风流在，约取归来得晤言。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。